A día mércores, 2 de outubro de 2013 reunidos os membros da Cooperativa Diversia acordamos cumprir os seguintes artigos:

ARTIGO 1 Nome

Tras unha votación na que participaron todos os membros da cooperativa decidimos que o que máis se axusta o noso proxecto é “Diversia” (autor: Carlos González Portela)

ARTIGO 2 Obxecto social

A nosa cooperativa adicarase a presentar obras de teatro, musicais, bailes e talleres de manualidades tentando facer unha actuación ao mes.

ARTIGO 3 Duración

Cooperativa Diversia constitúese o día mércores, 3 de outubro e ata finais do mes de abril.

ARTIGO 4 Enderezo.

O noso domicilio social atópase no CEIP A Sangriña, Paseo de Portugal, 19-36780 A Guarda, Pontevedra.

ARTIGO 5 O capital

Os membros da Cooperativa Diversia decidimos empezar a traballar cun capital de 4 euros cada un, en total, 88 euros.

ARTIGO 6 As contas.

Os informes das contas serán presentados ós membros da cooperativa cada 15 días unha vez comecen as actuacións.

ARTIGO 7 Recuperación do investimento.

Os membros da Cooperativa Diversia acordamos recuperar os cartos invertidos cando haxa ganancia suficiente para repartir entre todos.

ARTIGO 8 Utilización dos beneficios.

Os membros da Cooperativa Diversia reunirémonos periodicamente para decidir a que asociación destinamos parte dos nosos ingresos e cal é esa cantidade.

ARTIGO 9 Nomeamento dos cargos directivos

Acordamos por votación levantando a man os seguintes cargos directivos:

- Presidente: David Domínguez Vasconcellos.

-Vicepresidenta: Elsa Pena Vicente.

- Secretarios: Axel Thomas Jose Mendes Matos e Xoan Justo Losada.

ARTIGO 10 Funcións da cooperativa

Os diferentes membros da cooperativa desenvolveremos as seguintes actividades:

Deseño e reparto da publicidade, elaboración dos diferentes escenarios, compra/confección da roupa para as representacións , preparación dos talleres e o material necesario,venda de entradas, ensaios, contabilidade e realización de actas e de todo o papeleo necesario dentro das nosas posibilidades.

ARTIGO 11 Dereitos.

Os membros da cooperativa Diversia teremos os seguintes dereitos:

- Dereito ao reparto de beneficios a partes iguais.

- Dereito a voz e voto cando sexa necesario reunirse e respectando os turnos.

- Dereito a expulsar a calquera membro da cooperativa que non cumpra as normas.

- Dereito a recibir información sobre as contas e todo o relacionado coa cooperativa.

- Dereito a decidir en que posto quere traballar cada membro nas diferentes obras.

ARTIGO 12 Deberes.

Os membros da cooperativa Diversia cumpriremos cos seguintes deberes:

- Deber de traballar para a cooperativa en igualdade de condicións.

- Deber de aportar o capital acordado (4 euros).

- Deber de cumprir os artigos aquí asinados.

- Deber de acatar a maioría (12) dos membros da cooperativa.

- Deber de respectar os turnos de palabra nas reunión.

- Deber de votar cando sexa necesario para a toma de decisión.

ARTIGO 13 Faltas e sancións.

Faltas leves.

- Consideramos falta leve o retraso de máis de 15 minutos. A partir deste tempo a persoa que se retrase deberá aboar unha multa de 50 céntimos á cooperativa nun prazo dunha semana.

- Tamén é falta leve a mala actitude dunha persoa durante os ensaios:falar cando hai que estar calado, non estar atento a súa actuación ou calquer comportamento que impida o normal desenvolvemento do traballo,etc.De ser así, deberá constar nas actas. Os membros da cooperativa penalizarán esta actitude cun castigo decidido pola maioría

- Por último será sancionada aquela persoa que non cumpra coas súas obrigas dentro da cooperativa: que veña ao ensaio sen saber o papel, que non acepte o decidido pola maioría dos membros da cooperativa,que entorpezca as tarefas necesarias para desenvolver o noso traballo, que non cumpra coas datas fixadas, que se olvide dos seus compromisos ou que non preste a atención debida aos mesmos, o cal tamén deberá estar reflexado nas actas.

Faltas graves.

As faltas graves implican a expulsión definitiva dun membro da cooperativa, sen posibilidade de volver e perdendo os cartos invertidos.

- Consideramos falta grave a acumulación de tres faltas leves.

- Consideramos falta grave a non asistencia a unha actuación sen avisar 48 horas antes a non ser por forza maior ou que a persoa xustifique a súa ausencia cun xustificante médico.

- Consideramos falta grave calquera actitude que impida o desenvolvemento normal das actuacións: olvidarse a roupa coa que se vai actuar, non traer as entradas, negarse a actuar ou a levar a cabo os talleres de manualidades, etc.

Posto que estes artigos foron elexidos e aceptados entre todos os membros da Cooperativa Diversia, comprometémonos a acatalos e asinamos para que así sexa: